Държавен вестник, бр. 23, 2015 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  23
орган по безопасност на храните и други по 
въпросите в областта на общественото здраве 
и безопасността на храните;
18. организира предоставянето и анализира 
здравната информация за нуждите на нацио­
налната система за здравеопазване;
19. организира разрешителната и регис­
трационната дейност, създава и поддържа 
регистри, списъци и други бази данни, свър­
зани с дейността на дирекцията, в случаите, 
предвидени в закон;
20. организира и ръководи на национално 
ниво мониторинговите системи за водите за 
питейно-битови цели, минералните води, во­
дите за къпане, атмосферния въздух, шума в 
урбанизираните територии, нейонизиращите 
и йонизиращите лъчения;
21. изготвя и предоставя на Европейската 
комисия доклади с резултатите от проведения 
контрол и/или мониторинг на качеството на 
питейните води и водите за къпане, козметич­
ните продукти, химичните вещества и смеси 
и други продукти със значение за здравето на 
човека и на дейности и фактори на жизнената 
среда със значение за здравето на населението 
в изпълнение на задълженията, произтичащи 
от членството на Република България в Ев­
ропейския съюз;
22. изготвя, ръководи, координира и кон­
тролира изпълнението, отчитането и оценката 
на дейностите по национални профилактич­
ни, здравнообразователни и други програми, 
планове за действие и проекти в областите 
на дейност на дирекцията;
23. организира и участва в провеждането на 
мисии и проверки на органи на Европейската 
комисия в областите на дейност на дирекцията;
24. осъществява сътрудничество с между­
народни организации по въпросите, свързани 
с областите на дейност на дирекцията;
25. организира и участва в проверки и в 
разглеждането на предложения и сигнали, 
свързани с дейността на дирекцията;
26. осъществява техническо обслужване на 
Експертния съвет по биоциди, Комисията за 
регистриране служби по трудова медицина, 
Националния координационен съвет по профи­
лактика на оралните заболявания, на съвети 
по чл. 21 и 45 от Закона за администрацията 
и на други комисии и съвети в областите на 
дейност на дирекцията.
(2) Държавният здравен контрол на нацио­
нално ниво се извършва от държавни здравни 
инспектори, които са държавни служители.
(3) Държавните здравни инспектори не 
могат да упражняват под каквато и да е 
форма дейност, която подлежи на държавен 
здравен контрол.
(4) При неспазване на здравните изисквания 
за обектите с обществено предназначение, за 
продуктите, стоките и дейностите със значе­
ние за здравето на човека и на максимално 
допустимите нива на факторите на жизнената 
среда държавните здравни инспектори дават 
задължителни предписания и определят срок 
за отстраняване на нарушенията.
(5) При съмнения за безопасността на 
продукти и стоки със значение за здравето на 
човека държавният здравен инспектор издава 
писмено предписание за спиране реализацията 
на стоките със значение за здравето на човека.
Чл. 31. Дирекция „Политика по промоция 
на здраве и профилактика на болестите“:
1. подпомага министъра при ръководене 
на националната система на здравеопазване 
във връзка с контрола и превенция на дей­
ностите, свързани с ограничаване разпростра­
нението на заразните болести и осигуряване 
на социални, икономически, екологични и 
други условия, както и на адекватно здрав­
но образование, във връзка с възможността 
за подобряване на собственото здраве на 
индивидите чрез засилване на личната и 
груповата отговорност;
2. подпомага дейността на главния държавен 
здравен инспектор във връзка с дейностите 
по надзора на заразните болести;
3. разработва и съгласува проекти на нор­
мативни актове в областите на дейност на 
дирекцията;
4. разработва и съгласува стратегии и про­
грами в областта на здравеопазването;
5. участва в извършването на оценка на 
въздействие при прилагане на законодател­
ството, свързано с политиките и стратегиите 
в областта на промоцията на здраве и про­
филактика на болестите;
6. подпомага министъра при организацията 
и координацията във връзка с провеждането 
на граничен здравен контрол за предпазване 
на страната от внасяне и разпространение на 
инфекции с висок епидемичен риск;
7. анализира епидемичната обстановка в 
страната, изготвя анализи, оценки и прогно­
зи, свързани с надзора на заразните болести;
8. планира, разпределя и контролира цен­
тралните доставки на лекарствени продукти, 
осигурявани от Министерството по реда на 
чл. 82, ал. 2, т. 1 от Закона за здравето, и съ­
бира и обработва данни относно приложените 
дози в лечебните заведения;
9. осъществява методическо ръководство 
по планиране, съхранение, прилагане, отчи­
тане на приложени дози, спазване схемите 
по Националния имунизационен календар, 
отлагане от имунизации и реимунизации по 
медицински противопоказания;
10. контролира изпълнението на Нацио­
налния имунизационен календар, подготвя, 
предлага и координира мерки за повишаване 
на имунизационния обхват;
11. организира събирането на информация 
и прави анализи при извънредни имунизаци­
онни обстановки;